
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 01.09.2014.a Kotka tn 24 kinnistu omanikult kirjaliku nõusoleku andmise taotlus (dok. reg nr. 8684/1-16) kuuri püstitamiseks. 05.09.2014a ehitusprojekt on suunatud Ida Päästekeskusele kirjaliku heakskiidu saamiseks ning 01.09.2014.a arhitektuuri osakonnale kooskõlastamiseks. 24.09.2014. a ehitusprojekt on heaks kiidetud Ida Päästekeskuselt ja 25.09.2014.a on kooskõlastatud peaarhitektiga.
1.2.  19.09.2014.a KÜ Suur tn 4 poolt ehitusloa väljastamise taotlus (dok. reg nr. 9393/1-16) Suur tn 4 korterelamu fassaadide osaliseks rekonstrueerimiseks (soklikorruse ja trepikodade akende ning välisuste valjavahetamine). 
1.3. 22.09.2014.a Narva Linnavalitsuse Kultuuriosakonna poolt kirjaliku nõusoleku andmise taotlus (dok. reg nr. 9445/1-16) Karja tn 3 Narva Muusikakooli evakuatsiooni- ja avariivalgustuse ning tuletõkkeuste paigaldamiseks.
1.4.  08.09.2014.a Põldkannikese tn 29 kinnistu omanikult kirjaliku nõusoleku andmise taotlus (dok. reg nr. 8918/1-16) sauna püstitamiseks. 10.09.2014a korrigeerimise ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 22.09.2014. a korrigeerimise ehitusprojekt on heaks kiidetud Ida Päästekeskuselt ja 24.09.2014.a on kooskõlastatud peaarhitektiga
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. Kotka tn 24 kuuri püstitamiseks.
3.2. Suur tn 4 korterelamu fassaadide osaliseks rekonstrueerimiseks (soklikorruse ja trepikodade akende ning välisuste valjavahetamine).
3.3. Karja tn 3 Narva Muusikakooli evakuatsiooni- ja avariivalgustuse ning tuletõkkeuste paigaldamiseks.
3.4. Põldkannikese tn 29 sauna püstitamiseks.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

